**Farské oznamy**

**21. nedeľa „cez rok“ – 24. august 2025**

**liturgický kalendár**

Streda – spomienka sv. Moniky

Štvrtok – spomienka sv. Augustína, biskupa a učiteľa Cirkvi

Piatok – spomienka na Mučenícku smrť sv. Jána Krstiteľa

**poriadok bohoslužieb**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Nedeľa****24. 8.** | **Pondelok****25. 8.** | **Utorok****26. 8.** | **Streda****27. 8.** | **Štvrtok****28. 8.** | **Piatok****29. 8.** | **Sobota****30. 8.** | **Nedeľa****31. 8.** |
| **Klokočina** | **6.30****8.00****9.30 online****-****18.00** | **6.30****18.00** | **6.30****18.00** | **6.30****18.00** | **6.30**celodenná poklona**18.00**adorácia | **6.30****18.00** | **6.30****18.00**  | **6.30****8.00****9.30 online****-****18.00** |
| **Čermáň** | **9.00** |  | **18.00** |  |  | **18.00** | **8.00** | **9.00** |
| **Párovské Háje** | **8.00** |  |  |  |  |  |  | **8.00** |

* Diecézna charita v Nitre počas budúceho týždňa organizuje v našej farnosti **Zbierku školských pomôcok 2025**. Školské pomôcky, ktoré by ešte mohli pomôcť druhým môžete prinášať do Pastoračného centra na Klokočine od pondelka do piatku v čase od 17.00 do 17.30 hod. Zároveň prosíme ochotných ľudí o pomoc pri jej organizovaní.
* Občianske združenie Šport, Osveta a Kultúra pozýva v piatok o 14.30 do parku pri kostole na zábavné popoludnie pre každého s názvom **Burza voľného času**. Zároveň pozývame na posledné tohoročné detské premietanie animovanej rozprávky **Myši patria do neba**, ktoré bude v piatok o 20.00 hod.
* **Organizačný tím Tri chotáre pozýva túto sobotu popoludní na tradičnú slávnosť do Fabianovej doliny.** Svätohubertovskú sv. omšu pri kríži na Fabianke bude o 15.00 celebrovať Anton Košík, dekan z farnosti Svinná. Kto by mal záujem putovať na toto miesto na bicykloch, o 14.00 bude odchod z rázcestia pri Gymnáziu na Golianovej ulici.
* Nitrianska diecéza otvára na jeseň tohto roku už 9. ročník **Nitrianskej animátorskej školy**. Ide o projekt zameraný na formáciu mladých ľudí od 17 rokov, ktorí majú túžbu hlbšie poznať pravdy viery, prehĺbiť svoj duchovný a modlitbový život a ktorí zároveň cítia nadšenie komunikovať tieto hodnoty svojim rovesníkom. Viac informácii sa nachádza na nástenke a stránke farnosti.
* Ďakujeme skupine č. 5 za **upratovanie kostola** a prosíme o službu skupinu č. 6.
* Ďakujeme vám za modlitby, obety a milodary. **IBAN SK82 0900 0000 0000 3123 1557.**